Aslak Brimi

**Aslak Opsahl Brimi** (født 1983) er en norsk folkemusiker, felespiller og komponist fra Garmo i Lom.

Brimi har gitt ut flere album som soloartist og i samarbeid med andre artister. Sammen med med Bjørn Kåre Odde, Espen Wensaas og Sven Tore Werstad utgjør han Aslak Brimi kvartett, og sammen med Bjørn Kåre Odde og Astrid Sulheim utgjør han bandet Atterljomen. Han har også vært medlem av bandet Svermere som kombinerte folkemusikk med jazz og rock.

Han har vunnet Folkelarmprisen to ganger: i 2009 i klassen gammaldans/tradisjonalist for *Duo* sammen med Erlend Viken og i 2016 i klassen årets folkemusiker. Han har i tillegg vært nominert til Folkelarmprisen i 2017 i klassen solo for *Ette lykkja*, i 2018 i åpen klasse for *Vev* og 2025 i klassen årets dokumentasjon for *...og han Ola var stjerna!* sammen med  og . Han har vunnet A-klasse for vanlig fele på Landskappleiken seks ganger (2006, 2007, 2014, 2018, 2019 og 2024). Han og hans kvartett ble nominert til Spellemannprisen 2018 i klassen folkemusikk/tradisjonsmusikk for albumet *Vev*. Sammen med Mari Midtli ble han nominert til Spellemannprisen 2020 i klassen barnemusikk  for *Huldra Hildur*, og Brimi ble nominert til Spellemannprisen 2022 i klassen barnemusikk for albumet *Teleskopter*.

Brimi er utdannet kjemiker og arbeidet lenge som lektor og avdelingsleder ved Mailand VGS. Han er i dag daglig leder i FolkOrg. Han er sønnesønn av Hans W. Brimi og platen *Blå september* (2006) inneholder opptak av bestefaren.

## Diskografi
### Som soloartist
* *Blå september* (ta:lik, 2006) – med Hans W. Brimi
* *Duo* (ta:lik, 2009) – med Erlend Viken
* *Ho venta på rock* (ta:lik, 2011) – med Erlend Viken
* *Ette´ lykkja* (ta:lik, 2017)
* *Bertatt* (ta:lik, 2019) – med Mari Midtli og Sonfonietta Innlandet
* *Det er så fagert i fyljga gå* (ta:lik, 2019) – med Knut Anders Vestad
* *Huldra Hildur* (ta:lik, 2020) – med Mari Midtli, Mads Erik Odde, Espen Wensaas og Pål Svindland
* *Teleskpoter* (ta:lik, 2022)
* *...og han Ola var stjerna!* (ta:lik, 2024) – med  og 

### Som medlem
* *Sylfest Mork* (egen utgivelse, 2010) – Svermere (Brimi, Svein Tore Werstad, Eirik Hoff Walmsness, Eirik M. Husum  og Torbjørn Netland) 
* *Fjellblomen* (egen utgivelse, 2011) – Reidar Svare med Svermere
* *Tonekratt* (ta:lik, 2014) – Svermere 
* *Atterljomen* (ta:lik,  2016) – Atterljomen
* *Vev* (ta:lik, 2018) – Aslak Brimi kvartett
* *Tonar i tre* (ta:lik, 2019) – Atterljomen
* *Isomeri*  (ta:lik, 2021) – Aslak Brimi kvartett
* *Sjå ut* (Melovitten, 2023) – Atterljomen

### Deltar på
* *Raataluupii* (egen utgivelse, 2006) – Snaustrinda spelemannslag. Medvirket som produsent, prosjektansvarlig og musikalsk leder.
* *Evig er ordet* (Grammofon, 2008) – Diktarplager. Viseplate/Kabaret. Medvirket som musiker og komponist.
* *På gjengrodde stier* (Grammofon, 2009) – Diktarplager. Viseplate/Kabaret. Medvirket som musiker og komponist.
* *W. - musikk av Hans W. Brimi* (Heilo/Grappa, 2012) – Diverse artister. Medvirket som produsent og prosjektleder, samt musiker sammen Erlend Viken, og som musikalsk leder i Gudbrandsdølenes spelemannslag.
* *Rimrose* (eget forlag, 2014) – Hildegunn Hovde med Ole Jonny Bekkemellem og Geir Thorud. Medvirket som musiker og komponist.
* *Oslo* (ta:lik, 2015) – Gudbrandsdølenes spelemannslag. Medvirket som musikalsk leder og produsent.
* *Nå skal eg sulle* (ta:lik, 2016) – Mari Midtli, Rolv Brimi og Mads Erik Odde. Bok og album. Medvirket som prosjektleder, noteskriver, skribent og produsent.
* *Einseto*, (Just for the Records, 2016) – Tor Jonsson orkester med Aasmund Nordstoga. Medvirket som musiker, produsent og komponist. 

## Referanser